CELEX: 62018TN0419
Language: sl
Date: 2018-07-10 00:00:00
Title: Zadeva T-419/18: Tožba, vložena 10. julija 2018 – Crédit agricole in Crédit agricole Corporate and Investment Bank/Komisija

10.9.2018   
            
            
               SL
            
            
               Uradni list Evropske unije
            
            
               C 319/19
            
         
      Tožba, vložena 10. julija 2018 – Crédit agricole in Crédit agricole Corporate and Investment Bank/Komisija
      (Zadeva T-419/18)
      (2018/C 319/23)
      Jezik postopka: francoščina
      
         Stranke
      
      
         Tožeči stranki: Crédit agricole SA (Montrouge, Francija) in Crédit agricole Corporate and Investment Bank (Montrouge) (zastopniki: J.-P. Tran Thiet, M. Powell, J. Jourdan in J.-J. Lemonnier, odvetniki)
      
         Tožena stranka: Evropska komisija
      
         Predloga
      
      Tožeči stranki Splošnemu sodišču predlagata, naj:
      
                  —
               
               
                  Sklep razglasi za ničen v delu, v katerem sta zavrnjena predloga tožečih strank za zaupno obravnavo;
               
            
                  —
               
               
                  Evropski komisiji naloži plačilo vseh stroškov.
               
            
         Tožbena razloga in bistvene trditve
      
      Tožeči stranki v utemeljitev tožbe zoper Sklep Komisije C(2018) 2743 final z dne 27. aprila 2018 o ugovoru zoper razkritje informacij, ki sta jih tožeči stranki predložili na podlagi člena 8 Sklepa predsednika Evropske komisije 2011/695/EU z dne 13. oktobra 2011 o funkciji in mandatu pooblaščenca za zaslišanje v nekaterih postopkih o konkurenci (UL 2011, L 275, str. 29) (zadeva AT.39914 – Evrski obrestni izvedeni finančni instrumenti (EIRD)), navajata dva razloga.
      
                  1.
               
               
                  Prvi tožbeni razlog: z objavo informacij o tožečih strankah v zvezi z izmenjavami med borznimi trgovci pred obdobjem kršitve naj bi bila kršena domneva nedolžnosti. Glede tega naj Komisija ne bi imela pravice objaviti sklepa, ki vsebuje namigovanja na kršitvena ravnanja, ki jih tožeči stranki ne moreta izpodbijati. V izpodbijanem sklepu na bi bilo tako napačno uporabljeno pravo, ker sta bila predloga tožečih strank za zaupno obravnavo teh informacij zavrnjena.
               
            
                  2.
               
               
                  Drugi tožbeni razlog: to, da so bile informacije, s katerimi se namiguje na kršitvena ravnanja tožečih strank, ki jih ti izpodbijata pred Splošnim sodiščem, objavljene, preden je to sodišče izdalo sodbo glede vsebine v zadevi T-113/17, Crédit agricole in Crédit Agricole Corporate and Investment Bank/Komisija, naj bi pomenilo kršitev domneve nedolžnosti. V izpodbijanem sklepu naj bi bilo tako napačno uporabljeno pravo, ker sta bila zavrnjena predloga tožečih strank za zaupno obravnavo teh informacij.